Рошен

«Рошен» (Roshen) — украин кондитер корпорацияһы, донъяла иң эре кондитер ризыҡтары етештереүселәрҙең береһе. 2012 йылға ҡарата Candy Industry Top 100 рейтингында18-се урынды биләгән. Башҡа сығанаҡтар буйынса, әһәмиәте буйынса донъя кондитер компаниялары араһында 15-се урында тора. Компанияның үҙәк офисы Киевта урынлашҡан. Украиналағы бүлектәренән тыш, компания составына Литва, Венгрия, Ҡаҙағстан, Рәсәй һәм Ҡытай бүлектәре инә. Продукцияһы донъяның 30-ҙан ашыу илендә, шул иҫәптән Рәсәйҙә, Ҡаҙағстанда, Беларуста, Кавказ, Урта Азия, ЕС илдәрендә, АҠШ-та, Молдовала, Ҡытайҙа, Израилдә, Литвала һатыла. «Рошен» атамаһы корпорацияға нигеҙ һалған Пётр Порошенко фамилияһының тәүге һәм һуңғы ижектәрен ҡыҫҡартыу юлы менән яһалған. Милекселәре һәм етәкселеге 2014 йылғы Украина президентын һайлауҙа ҡатнашҡан Пётр Порошенко еңгән осраҡта "Рошен"ды һатырға ниәтләүен белдерә. 2015 йылдың 5 июнендә Киевта үткән матбуғат конференцияһына Пётр Порошенко үҙенең «Рошен» кондитер корпорацияһы акциялары пакетын Ротшильдтар нәҫеленең N M Rothschild & Sons шәхси инвестиция банк компанияһы идараһына тапшырасағы тураһында әйтә. 2016 йылдың ғинуарында был акцияларҙы Rothschild Trust траст фонды идараһына тапшырыу тураһында договорға ҡул ҡуйыуы, ошо сәбәле президентлыҡ мөҙҙәте тамамланмайынса бизнесҡа йоғонто яһай алмаясағы хаҡында иғлан итә. Эшмәкәрлеге «Рошен» корпорацияһы 320-нән ашыу атамалағы продукция сығара: шоколад плиткалары, шоколад батонсыҡтары, шоколадлы, карамелле, желелы кәнфиттәр, печенье, бисквит, вафлялар, торт, зефир, пирожныйҙар, ҡаҡ, кекс, мармелад, крекерҙар. Йыллыҡ етештереү күләме 450 мең тоннаға етергә мөмкин. Социаль проекттары «Рошен» корпорацияһы ғәмәлгә ашырған ҡайһы бер социаль проекттар: Бөтә Украинала 80 балалар майҙансығы йыһазландырған (2004—2008 йылдар). Винницала яр буйын яңыртып төҙөкләндергән һәм яҡтылыҡлы-музыкалы фонтан ҡуйған (асылыу ваҡыты — 4.09.2011). Харьковта Үҙәк Яңы йыл майҙанында боҙ каток эшләткән. Харьковта Т. Г. Шевченко исемендәге баҡсала яҡтылыҡлы-музыкалы фонтанды реконструкциялаған. Киевтағы ОХМАТДЕТ милли балалар махсус дауаханаһына 50 миллион гривналыҡ хәйриә ярҙамы проектын тормошҡа ашырған (2015—2016 йй.). Даими рәүештә, татлы бүләктәр тапшырып, балалар өсөн производствоға түләүһеҙ экскурсиялар үткәрә. Черкассы зоопаркында яңы вольерҙар төҙөй. Киевта «Подолдағы театр» өсөн яңы бина һала (планлаштырылған асыу датаһы — 2017 йылдың марты). Производство ҡеүәттәре 2016 йылға ҡарата корпорация составында торған производство ҡеүәттәре: «Киев „Рошен“ кондитер фабрикаһы» ААЙ (элекке «К. Маркс исемендәге Киев кондитер фабрикаһы», Украина). «Винница кондитер фабрикаһы» ААЙ (Украина). «Кременчуг „Рошен“ кондитер фабрикаһы» ААЙ (Украина). «Рошен» ЯАЙ (элекке «Клайпеда кондитер фабрикаһы», Литва). Bonbonetti Choco Kft. (Будапешт, Венгрия). «Винница „Рошен“ һөт заводы» ААЙ (Украина). «Липецк „Рошен“ кондитер фабрикаһы» ААЙ (Рәсәй). 2002 йылда һатып алына. 2016 йылдың авгусына ҡарата фабрика мөлкәте Мәскәү ҡалаһының Басман суды һалған арест аҫтында тора. Арест тураһындағы ҡарар мөлкәтте файҙаланыуға юл ҡуя, ләкин уның менән ниндәй ҙә булһа оперциялар үткәреүҙе (һатыу, хужаһын алмаштырыу) тыя. 2013 йылдың уртаһынан етештереү күләме ике тапҡырға ҡыҫҡара, 2016 йылда унда эшләүселәр һаны 1800 кешенән 800-гә ҡала). 2017 йылдың 20 ғинуарында корпорацияның рәсми сайтында хәбәр ителеүенсә, апрель айында корпорацияның Рәсәйҙәге берҙән-бер бүлеге булған Липецк „Рошен“ кондитер фабрикаһы ААЙ эшмәкәрлеген туҡтатасаҡ 2017 йыл 22 ғинуар архивланған.. Продукцияны сертификатлау ROSHEN кондитер фабрикалары ISO 9001:2008 халыҡ-ара сифат һәм ISO 22000:2005 аҙыҡ-түлек хәүефһеҙлеге стандарттары талаптарына ярашлы сертификатланған. ROSHEN һөт заводында (Винница) ISO 9001 (2015 йылдың 20 апрелендә бирелгән сертификат) һәм ISO 22000 (2015 йылдың 4 майында бирелгән сертификат) халыҡ-ара стандарттары талаптарына ярашлы аҙыҡ-түлек сифатына һәм хәүефһеҙлегенә идара итеү системаһы индерелгән. Аҙыҡ-түлектең сифатына һәм хәүефһеҙлегенә идара итеү системаларының ярашлылығы «Bureau Veritas» халыҡ-ара аудит компанияһы сертификаттары менән раҫланған. 2016 йылдың апрелендә FSSC-22000 аҙыҡ-түлек хәүефһеҙлеге сертификаты алына. Фабрикаларға экскурсиялар «Рошен» корпорацияһы 8—14 йәшлек балалар өсөн өс фабрикаға — Киев, Винница һәм Кременчугтағы производстволарға — түләүһеҙ экскурсиялар ойоштороп тора. Экскурсия ваҡытында балалар татлыны әҙерләү барышын ҡарай. Экскурсия программаһына шулай уҡ татлы ризыҡтарҙы тәмләтеү һәм "Рошен"дан бүләк тапшырыу инә. Галерея Санкциялар һәм тикшереүҙәр Таможня союзы дәүләттәре яғынан 2013 йылдың 29 июлендә Роспотребнадзор тарафынан Рәсәйгә «Рошен» компанияһы продукцияһын индереүгә тыйыу һалына. Тыйыу сифат һәм хәүефһеҙлек талаптарын боҙоуға ҡағыла: продукция өлгөләрендә майҙар күләме һәм органолептика нормативҡа тап килмәй, һөтлө шоколадта хәүефле бензпирен химик берләшмәһе табыла. «Рошен» һәр ваҡыт Украина менән Рәсәй Федерацияһының дәүләт норматив документацияһы талаптары, сертификатлау ҡағиҙәләре тулыһынса үтәлеүе, санитар нормалар күҙәтелеүе тураһында белдерә. «Рошен» корпорацияһы, Мәскәү ҡалаһының Тверь район суды тарафынан корпорацияның Рәсәйҙәге предприятиеларының бөтә аҡсаһына арест һалыныуы сәбәпле, 2014 йылдың 21 мартынан Рәсәй территорияһында эшмәкәрлеген туҡтатырға мәжбүр була 2014 йылдың апрелендә корпорация Рәсәй предприятиеларындағы эшен ҡабат башлай.. 2015 йылдың 16 апрелендә Мәскәү ҡалаһының Басман район суды «Липецк „РОШЕН“ кондитер фабрикаһы» ААЙ-һынан 180 миллион һумлыҡ һалым бурысын түләтеү тураһында ҡарар сығара. 2015 йылдың 24 апрелендә Рәсәй Федерацияһы Тәфтиш комитетының Баш тәфтиш идаралығы был ҡарар нигеҙендә Липецк фабрикаһының мөлкәтенә арест һала. Арест һалынған мөлкәттең дөйөм хаҡы 2 миллиард һумға баһалана. 2016 йылдың сентябренә Липецк фабрикаһы мөлкәте Мәскәү ҡалаһының Басман суды һалған арест аҫтында ҡалыуын дауам итә. Арест тураһындағы ҡарар мөлкәтте файҙаланырға рөхсәт итә, ләкин уның менән ниндәй ҙә булһа операциялар үткәреүҙе (һатыу, хужаһын үҙгәртеү) тыя. РФ Тәфтиш комитеты һалған арестан башҡа, тағы ете ер участкаһының, шулай уҡ бер нисә торлаҡ булмаған бинаның һәм ҡоролманың, шул иҫәптән коммуникация объекттарының хужаһын үҙгәртеүгә һалым инспекцияһы һалған тыйыу эш итә. Ҡаҙағстан 2013 йылдың 2 авгусында «Рошен» продукцияһының Таможня союзының техник регламентына тап килмәүе тураһында Роспотребнадзорҙың рәсми раҫламаһына бәйле, Ҡаҙағстан Республикаһының Санитар хеҙмәте продукцияны тикшерә башлай. Тикшереү һөҙөмтәһендә продукцияла бензпирен табылмай. Беларусь Республикаһы 2013 йылдың 2 авгусында «Рошен» продукцияһының Таможня союзы нормаларына ярашлылығын тикшереүҙе Беларусь Республикаһы санитар хеҙмәттәре лә башлай. Шулай уҡ Беларусь Республикаһының Дәүләт таможня комитеты Рәсәй Федерацияһы территорияһына «Рошен» украин кондитер фабрикаһы етештергән кондитер изделиеларының Таможня союзы таможня сигенең белорус өлөшөндәге үткәреү пункттары аша индерелмәүе һәм Беларусь Республикаһы территорияһынан реэкспортланмауы сараларын күрә. Бынан һуң Беларусь Республикаһы һаулыҡ һаҡлау министры урынбаҫары — баш санитар табибы Игорь Гаевский Беларусь Республикаһы үҙ территорияһында «Рошен» продукцияһын һатыуҙы тыймаясағы тураһында белдерә. Ә 2013 йылдың октябрендә Беларусь Республикаһы Стандартлаштырыу буйынса дәүләт комитеты «Рошен» продукцияһында хәүефһеҙлек талаптары күрһәткестәрен боҙоуҙарҙың табылмауын хәбәр итә. Башҡа дәүләттәр яғынан Молдавия 2013 йылдың 29 июлендә Молдова Республикаһы Аҙыҡ-түлек хәүефһеҙлеге буйынса милли агентлығы «Рошен» украин корпорацияһы продукцияһына һайланма һынауҙар үткәрә. Был тикшереү һөҙөмтәләре буйынса аҙыҡ-түлек сифаты һәм хәүефһеҙлеге стандарттарына ярашһыҙлыҡ осраҡтары табылмай . Тажикстан 2013 йылда Тажикстан Республикаһы Санитар-эпидемиология хеҙмәте менән Тажикстан Республикаһының Энергетика һәм сәнәғәт министрлығы тарафынан үткәрелгән «Рошен» продукцияһын тикшереү һөҙөмтәһендә нормаларҙы боҙоуҙар табылмай. Ҡырғыҙстан 2013 йылдың 13 авгусында Ҡырғыҙ Республикаһының Ауырыуҙарҙы иҫкәртеү һәм экспертизалар департаменты «Рошен» фабрикаһы кәнфиттәренең хәүефһеҙлеген тикшерә. Уның һөҙөмтәләре буйынса кеше өсөн зарарлы бер ниндәй ҡушылмалар ҙа (шул иҫәптән бензпирен һәм ауыр металдарҙың тоҙҙары) табылмай. Әрмәнстан 2013 йылдың 29 авгусында Әрмәнстан Республикаһы Аҙыҡ-түлек хәүефһеҙлеге буйынса дәүләт хеҙмәте баҫып сығарған тикшереү һөҙөмтәләренән күренеүенсә, «Рошен» компанияһының продукцияһында бензпирен табылмаған. Иҫкәрмәләр Һылтанмалар roshen.com — Рошен рәсми сайты (инг.) (рус.) (укр.) Официальный сайт Кременчугской кондитерской фабрики 2012 йыл 7 июнь архивланған.